לסמזאורוס

לסמזאורוס (שם מדעי: Lessemsaurus) הוא סוג של דינוזאורים זאורופוד מהמשפחה הקדומה לסמזאוריים, שהתקיים במשך הטריאס לפני 228 עד 208.5 מיליון שנה מזמננו. המאובנים שלו ידועים מ"תצורות לוס קולורדוס"  בארגנטינה. הסוג תואר ב-1999 בידי חוסה בונפרטה  ונכלל בו מין יחיד - 'Lessemsaurus sauropoides. שם הסוג ניתן להוקרה לסופר המדעי דון לסם (Don Lessem), לצד הסיומת "saurus" - זוחל/לטאה בלטינית.

הלסמזאורוס היה זאורופוד קטן ופרימטיבי יחסית, אך עדיין הגיע לאורך 9 מטרים והוא נחשב לאחד מהזאורופודים העתיקים ביותר שאינם פרוזאורופודים, אף שהוא מכיל מספר מאפיינים משותפים להם, כמו במבנה עצם הירך, אגן הירכיים והכתפיים. הוא קרוב בעיקר לבני המשפחה מלנורוזאוריים שנחשבים לפרוזאורופודים אמיתיים. עם זאת הוא כנראה היה ארבע-רגלי בעל זנב ארוך מייצב וצוואר מוארך. 

דינוזאור זה היה אוכל צמחים שהשתמש בצווארו הארוך כדי להגיע לענפים הנמוכים. בתורו הוא אולי נטרף בידי תנינים קדומים כמו הפסולסוכוס.

קישורים חיצוניים

בעלי חיים שתוארו ב-1999
טקסונים שתוארו בידי חוסה בונפרטה
זאורופודה
דינוזאורים שחיו בטריאס עליון